Hovedporten til kibbutz Alumim.
**Angrepet på Alumim**, eller **Alumim-massakren**, var et angrep som fant sted 7. oktober 2023, som en del av overraskelsesangrepet på Israel av Hamas og Islamic Jihad. Under angrepet infiltrerte omtrent 30 Hamas-militanter den israelske kibbutzen Alumim, som ligger nær den nordlige grensen til Gazastripen. Målet til Hamas var å drepe og kidnappe israelske sivile. Bare i Alumim drepte infiltratørene 16 utenlandske arbeidere fra Thailand og Nepal, og kidnappet åtte personer, før kibbutzens sikkerhetsteam slo tilbake og klarte å stanse dem. To brødre som kom fra den israelske byen Beersheba for å kjempe mot infiltratørene ble også drept i sammenstøtene. Alle Hamas-infiltratørene ble drept.

Bakgrunn
--------

Morgenen 7. oktober 2023 satte Hamas og palestinsk Islamic Jihad i gang et overraskelsesangrep på Israel. Angrepet ble utført under dekke av en at tusenvis av raketter ble skutt mot israelske byer og tettsteder. Hundrevis av Hamas-militanter infiltrerte rundt 22 israelske bosetninger og militærbaser, og deltok i våpnede kamper med underutstyrte israelske sikkerhetsstyrker, som for det meste besto av sivile frivillige. Hamas drepte rundt 1100 israelske sivile, 58 politioffiserer og 331 soldater. I tillegg kidnappet de minst 240 personer, også kvinner, barn og eldre, og spedbarn.

Tidslinje
---------

Rundt klokken 06.30 ble alarmsirener og lyden av eksplosjoner fra *Iron Dome*luftvernet hørt i området.

Rafi Bevian, sikkerhetsoffiser i Sdot Negev Regional Council, bosatt i Alumim, følte at antallet oppskytinger var høyere enn vanlig. Dermed dro han til rådshovedkvarteret for å aktivere nødsentralen. Da han nærmet seg Regev-krysset, ble han advart om at det var infiltratører i krysset, og kort tid etter fikk han et varsel om at de nærmet seg inngangen til Alumim. Klokken 06.45 var hele kibbutzens sikkerhetsteam, bestående av 12 sivile, aktivert, og klokken 07.00 ankom infiltratørene kibbutzens hovedport. Ute av stand til å åpne den, siden den var stengt på grunn av overholdelse av shabbaten, kjørte Hamas-infiltratørene på motorsykler rundt kibbutzen og brøt seg inn gjennom en bakport. De nådde så kibbutzens hovedport fra innsiden og åpnet den, men etter en skuddveksling ble en av dem såret og vennene hans evakuerte ham til Gazastripen.
 Så fortsatte de til kubbutzens meieri, hvord de brente ned siloen, skjøt hull i melkefatene og forvoldte størst mulig skade.

Skuddvekslingen fortsatte til klokken 12.00, da israelske styrker fra *Metzada*- og *Yahalom*-enhetene ankom og hjalp til med å eliminere Hamas-styrker mens klokken 12.30 klarte dusinvis av dem å ankomme området til kibbutz pakkeri. En annen israelsk styrke, fra *Shaldag*-enheten, bidro i kampene mot dem i flere timer. Under kampene drepte de israelske styrkene et stort antall av infiltratørene, og dirigerte deretter et angrepshelikopter som eliminerte resten.

Den 9. oktober ble medlemmene av kibbutzen evakuert til den israelske byen Netanya. Under kampene ble brødrene Yishai og Na'im Slotzky fra Beersheba drept. Brødrene hadde kommet til på eget initiativ for å delta i kampene mot Hamas.

Et dokument som ble beslaglagt etter angrepet så ut til å vise at en Hamas-enhet som ble sendt til Alumim hadde fått klare instruksjoner om å massakrere sivile og ta gisler. I videoen sa en militant som deltok i Alumim, og ble arrestert av sikkerhetsstyrker, at ordren gitt av Hamas-ledere var å utføre handlinger som halshugging, amputering av ben og tillatelse til å voldta liket av en jente. Til tross for gisler i Alumim blant andre israelske bosetninger, viste en avhørsvideo fra Israels Shin Bet-organisasjon en Hamas-militant som sa at målet til Hamas var å drepe, men ikke å kidnappe, også kvinner og barn, som militanten sa var å betrakte kollektivt som «israelske soldater» av Hamas.

Referanser
----------

1. ↑  AFP and ToI Staff. «Foreigners from across the globe killed, missing or abducted in Hamas massacre». *www.timesofisrael.com* **(engelsk)**. Besøkt 1. november 2023.
2. ↑  ynet, כתבי (17. oktober 2023). «יישוב אחרי יישוב: הנרצחים בטבח חמאס, העדויות המצמררות וסיפורי הגבורה». *Ynet* **(hebraisk)**.
3. 1 2  «Hamas terrorist: 'Our mission was simply to kill'». *The Jerusalem Post | JPost.com* **(engelsk)**. Besøkt 3. november 2023.
4. ↑  «Hamas hostages: Who are the people taken from Israel?». *BBC News* **(engelsk)**. 9. oktober 2023.
5. 1 2 3 4  מיכאל טוכפלד, כיתת כוננות מול עשרות מחבלים: הקרב שהציל את קיבוץ עלומים, Makor Rishon, 13. oktober 2023 (Hebrew)
6. ↑  Sue Surkes, Thai laborers, the ‘working hands’ of Israeli farming, pay with blood, The Times of Israel, 19. oktober 2023
7. ↑  McCullough, Chris (13. oktober 2023). «Israeli dairy farmers slaughtered by Hamas as they milked their cows». *Trii-State Livestock* **(engelsk)**. Besøkt 1. november 2023.
8. ↑  «"היינו 12 תושבים מול עשרות מחבלים. נלחמנו על הבית"». *mako*. 11. oktober 2023. Besøkt 1. november 2023.
9. ↑  «IDF publishes video of Hamas attacker describing orders to kill, rape». *The Times of Israel* **(engelsk)**. 23. oktober 2023. Besøkt 1. november 2023.